[{"text_idx": "#000007", "text": "Mae\u2019r Llywydd yn aelod o holl Fyrddau y Gymanfa Gyffredinol, felly hefyd y Llywydd Etholedig a\u2019r Llywydd sydd newydd ymadael a\u0302\u2019r swydd. Bydd y Llywydd hefyd yn cynrychioli Cymanfa Gyffredinol Eglwys Bresbyteraidd Cymru wrth ddelio gyda\u2019r Cyfryngau, mewn digwyddiadau eciwmenaidd cenedlaethol ac ym mhrif lysoedd Eglwysi eraill, yn ogystal a\u0302 mynychu dathliadau mawr tramor, yn arbennig y rhai a drefnir gan Eglwys Bresbyteraidd yr India. Caiff ei wahodd neu ei gwahodd hefyd i fynychu cyfarfodydd Henaduriaethau a\u2019r Gymdeithasfa, ac i gynrychioli EBC mewn cyfarfodydd megis gwasanaethau sefydlu neu gomisiynu gweithwyr newydd."}, {"text_idx": "#000008", "text": "Bydd y Llywydd yn draddodiadol yn rhoi araith ymadawol ar ail noson y Gymanfa Gyffredinol a bydd y Llywydd Etholedig wedyn yn dod i\u2019r Gadair. Dewisir y Llywydd Etholedig drwy bleidlais gudd yn ystod y Gymanfa. Bydd pob Talaith o\u2019r Gymdeithasfa yn ei thro yn enwebu tri ymgeisydd."}, {"text_idx": "#000015", "text": "Bu\u2019n cadeirio\u2019r Adran Ymgeiswyr ac Hyfforddiant ac Adran yr Eglwys Fyd-eang am gyfnod gan gydweithio gyda phartneriaid CWM. Wedi cyfnod o ymddeoliad y mae rwan yn fugail rhan amser gyda eglwys y Berthen, Licswm ers dechrau 2022."}, {"text_idx": "#000016", "text": "Y mae\u2019n ei chyfri\u2019n fraint aruthrol i dderbyn Lywyddiaeth EBC ac i wasanaethu\u2019r Arglwydd yn hyn os dyma\u2019i ewyllys."}, {"text_idx": "#000023", "text": "Ar o\u0302l teimlo\u2019r alwad fe\u2019i cyflwynodd ei hun i\u2019r weinidogaeth pan yn ddeunaw oed. Graddiodd mewn Diwinyddiaeth a dilynodd y cwrs bugeiliol yn Y Coleg Diwinyddol Unedig yn Aberystwyth. Derbyniodd alwad yn 1989 i Henaduriaeth Trefaldwyn Uchaf i fugeilio eglwysi Maengwyn a\u2019r Capel Saesneg ym Machynlleth; Pantperthog, Forge, Derwenlas a Melinbyrhedyn. Yn 1999 derbyniodd alwad i fod yn weinidog ar eglwysi Salem, Treganna a Bethel, Rhiwbeina yng Nghaerdydd lle mae\u2019r pwyslais yn gryf ar estyn allan i\u2019r gymuned ehangach, gan gynnwys gweithio gyda\u2019r digartref a chyda theuluoedd, plant ac ieuenctid. Yn ystod y blynyddoedd diwethaf gwelwyd cynnydd sylweddol yn aelodaeth yr eglwys wrth iddi groesawu nifer o deuluoedd newydd a ymsefydlodd yn y ddinas."}, {"text_idx": "#000031", "text": "CyswlltStaff y Swyddfa029 2062 7465swyddfa.office@ebcpcw.cymru"}]